google/wiki40b huggingface dataset:
Xixia (Nanyang)

Xixia (kinesisk: 西峡县; pinyin: Xīxiá Xiàn) er et fylke i provinsen Henan i Folkerepublikken Kina. Det ligger under byprefekturet Nanyang.
Fylket hadde 411 686 innbyggere i 1999.

Dinosauregg

I fylket ligger et dinosaureggmuseum med store mengder lokale fossiliserte egg fra dinosaurer. De stammer fra krittiden.

Samferdsel

Kinas riksvei 209 går gjennom området. Den begynner i Hohhot i Indre Mongolia, krysser provinsene Shanxi, Henan, Hubei, Hunan og ender i havnebyen Beihai i Guangxi.
Kinas riksvei 311 ender i fylket. Den begynner i Xuzhou, går gjennom provinsen Anhui og videre inn i Henan.
Kinas riksvei 312 er lagt gjennom området. Den fører fra Shanghai og ender på grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.
Småflaskemuseet

Småflaskemuseet (The Mini Bottle Gallery) ligger i Kirkegaten i Oslo.
Småflaskemuseet er verdens eneste museum i sitt slag. Verdens største samling av miniatyrflasker finnes her. Det er 53 000 flasker fordelt på over 50 installasjoner i tre etasjer.
Blant miniatyrflaskene med velkjent innhold finnes også flasker fylt av frukt og bær, ormer og mus.
David Lloyd Johnston

Liv og virke

Johnston er utdannet ved Queen's University i Kingston i Canada, University of Cambridge i Storbritannia og Harvard University i USA. Han har en lang karriere som universitetsprofessor i rettsvitenskap og som universitetsleder ved canadiske universiteter. Karriere begynte i 1966 ved Queen's University. To år etter flyttet han til University of Toronto. I 1974 ble han dekan ved det juridiske fakultet ved University of Western Ontario, der han var til 1979. Johnston ble da Principal og visekansler ved McGill University. I 1994 vendte han tilbake til stillingen som professor i juss samme sted, før han i 1999 overtok stillingen som president ved University of Waterloo. Han har også sittet i Board of Overseers ved Harvard-universitetet og var den første utlending som ble styreleder i dette.
Johnston er følgesvenn av Order of Canada og er æresdoktor ved en rekke universiteter.
Quaternary Science Reviews

Quaternary Science Reviews er et internasjonalt engelskspråklig vitenskapelig fagtidsskrift som dekker alle aspekter av kvartærgeologi. Dette er en tverrfaglig forskningsgren som fokuserer på den geologiske perioden kvartær, vår geologiske periode som er minst 2,6 millioner år gammel. Tidsskriftet dekker foruten kvartærgeologi også geologi, geomorfologi, geografi, arkeologi, paleobotanikk, paleontologi og hele skalaen av dateringsteknikker. 
Tidsskriftet utkommer med 28 utgaver i året. Sjefredaktør per 2011 er Colin V. Murray Wallace.
Inherent Vice

Handling

Den rusglade detektiven Larry «Doc» Sportello (Joaquin Phoenix) forsøker å finne ut hva som skjedde etter at hans eks-kjæreste forsvinner på mystisk vis. Handlingen foregår i 1970 i Los Angeles.
Tetropium castaneum

Utseende

En middelsstor (10-20 mm), avlang og noe flat trebukk med ganske korte antenner. Den er ganske variabel i fargen, dekkvingenes farge varierer fra mellombrunt til svart. Hannen er mye slankere enn hunnen. Antennene er nesten halvparten så lange som kroppen hos hannen, litt over 1/3 så lange hos hunnen. Hodet er kort og bredt, fasettøynene er dypt innskåret bak antennefestet slik at de nesten er delt i to. Pronotum er blankt og grovt punktert, med rundede sider. Det er tydelig bredere enn langt hos hunnen men bare litt hos hannen. Dekkvingene er tett kledt med fine hår og matte, med markerte, rettvinklede skuldre og to, ofte utydelige, lengderibber. De dekker ikke de to bakerste bakkroppsleddene. Beina er korte, kraftige og brunlige.

Levevis

Larvene utvikler seg i nylig døde graner, sjeldnere furuer. Noen ganger kan også svekkede, levende trær angripes. Larvene lever nær ved bakken mellom barken og veden, og går ikke inn i veden. Larveutviklingen tar 1-2 år. Puppen ligger gjerne over et år før den klekkes. De voksne billene er aktive i mai-juli. De er nattaktive, om dagen kan man finne dem under løs bark. Larvene av denne arten kan bidra til å ta livet av tørkestressede trær.

Utbredelse

Arten er utbredt over nesten hele Europa, og videre østover like til Japan og Korea. I Norge er den vidt utbredt, men mangler på Vestlandet og i deler av Nord-Norge.
Norgesmesterskapet i fotball for menn 1936

Norgesmesterskapet i fotball for menn 1936 ble vunnet av Fredrikstad etter seier over Mjøndalen med 2-0 den 25. oktober. Målscorer for Fredrikstad var Knut Brynildsen som scoret etter det 43. og i det 89. minutt. Dette var den tredje gangen Fredrikstad vant et Norgesmesterskap. 20 000 tilskuere overvar kampen på Ullevaal Stadion. Dommer var Kåre Gunnar Kinn.
Fredrikstads vinnerlag: Georg Schuster, Rolf Johannessen, Kjell Pettersen, Gunnar Andreassen, Håkon Johansen, Morten Pettersen, Finn Johannesen, Sten Moe, Knut Brynildsen, Arne Børresen og Arne Ileby.
Prosphileurus

Utbredelse

Arten er vidt utbredt i Vest- og Sentral-Afrika.
Read-only memory

Read-only memory (fra engelsk kun-lese-minne, forkortet ROM) er et lagringsmedium som brukes i digitale kretser. Data lagret i ROM kan ikke endres i normal drift og blir også stående i strømløs tilstand, og er derfor ofte brukt som lager for firmware.
Det finnes i dag en mengde forskjellige typer ROM, og selv om mask ROM fortsatt brukes, er de fleste typene i dag mulig å slette og omskrive. Ser man på betydningen av ordet er ikke disse slettbare eller omprogrammerbare kretsene ROM, men i den daglige talen omtaler man de gjerne som ROM for det om.

Mask ROM

Mask ROM (forkortet MROM) er kretser som blir programmert under produksjonen. Terminologien mask kommer av at produsenten maskerer et område på kretsen under mikrolitografiprosessen. MROM er gjerne brukt i produksjon på grunn av at kostnadene blir lavere.

PROM (Programmable read-only memory)

PROM kretser produseres tomme fra fabrikken og de programmeres (eller brennes) av brukeren. Denne prosessen kan kun gjøres en gang, og skulle man brenne inn feil data må man bruke en ny blank krets.

EPROM (Eraseable Programmable read-only memory)

EPROM er en type minnekretser som beholder dataene selv om den elektriske forsyningen brytes. De består av en matrise med transistorer som blir individuelt programmert med en elektrisk enhet som har mye høyere spenning enn de som normalt blir brukt i digitale kretser. Når kretsen er programmert kan den slettes igjen med å belyse den i kraftig ultrafiolett lys, og derfor har kretsene et ganske karakteristisk vindu av gjennomsiktig kvartsglass rett over silisiumkretsen.

EEPROM (Electrically Eraseable Programmable read-only memory)

En EEPROM er oppbygget og fungerer på samme måte som en EPROM, men bruker ikke ultrafiolett lys for sletting. I stedet brukes en høyere spenning, som enten suppleres eksternt eller genereres internt, til sletting. På grunn av at denne metoden sliter på kretsen så har EEPROM begrenset antall skriveoperasjoner - selv om vi snakker om opp til millioner av operasjoner i moderne kretser.
Reidar Omang

Utdannelse

Omang tok artium fra Skiens offentlige skole i 1916. 
Han tok graden cand. mag. ved Universitetet i Oslo i 1924 og videre graden cand. philol. samme sted i 1930, med historie som hovedfag og geografi og engelsk som bifag.

Virke

Reidar Omang var lærer ved Kviteseid private middelskole fra 1918-1919. Han var så årsvikar ved Skien Gymnas fra 1919-1920. Fra 1923-1935 var han ansatt ved Universitetsbiblioteket. I deler av denne perioden (1928–1935) var han også sjef for Håndskriftsamlingen. I årene 1928 til 1945 var han bibliotekar ved Det kongelige slott. 
Med stipend fra Universitetets jubileumsfond oppholdt han seg i 1932 og 1934 i Sverige for å drive forskningsarbeid i Riksarkivet og i håndskriftsamlingene i Kungl. Biblioteket, Nordiska Museet og Göteborgs Stadsbibliotek. Ved kgl. resolusjon av 4. september 1935 ble han utnevnt til sjef for Utenriksdepartementets arkiv (førstearkivar). Her bygde han opp et arkivsystem som ble brukt lenge i Utenrikstjenesten. Denne stillingen hadde han under hele andre verdenskrig og videre frem til 1960. 
Krigsårene ble dramatiske år for Reidar Omang. 9. april 1940 ledet han evakuering fra Oslo av dokumenter fra UD-arkivet og bidro til å bringe dem i sikkerhet i Sverige. Han oppholdt seg først på Sälen i Dalarna noen uker, og kom så til Stockholm. Herfra dro han i mai samme år til Tromsø hvor Regjeringen oppholdt seg. Da Kongen og Regjeringen forlot landet, reiste Omang tilbake til Stockholm, og ble der i vel ett år. I august 1941 ankom han London med den nye flyruten som var opprettet, og arbeidet i det norske utenriksdepartementet der i resten av tiden frem til frigjøringen.
Etter krigen foretok Reidar Omang tallrike – og til dels langvarige – reiser til Sverige, Danmark, Tyskland (for studier av dokumentene vedrørende Norge 1905-1940 i Auswärtiges Amt), England og Frankrike. Han deltok i registreringen av arkivsaker vedrørende Norge i det svenske utenriksdepartement og det svenske riksarkiv samtidig med at det norske riksarkivet drev lignende arbeid.
I kgl. resolusjon av 19. februar 1960 ble Reidar Omang utnevnt til riksarkivar i det ledige embetet etter Asgaut Steinnes, som hadde tatt avskjed fra 1. januar 1960. Omang tiltrådte embetet 16. mars samme år og hadde dette vervet til sin død i 1964.
Reidar Omang var medlem av Det Norske Vitenskapsakademiet i Oslo fra 1957. Han var også ridder av første klasse av Den Kongelige Norske St. Olavs Orden. 
Han var gift med Vigdis Havig Omang (f. Havig) og fikk tre barn.
De nasjonale forskningsetiske komiteene

Historikk

De nasjonale forskningsetiske komiteene startet arbeidet i 1990, etter at det i St.meld. nr. 28 (1988-1989) ble foreslått å opprette tre forskningsetiske komiteer på nasjonalt plan, en for medisin - NEM, en for naturvitenskap og teknologi - NENT, og en for samfunnsvitenskap og humaniora - NESH. Det daværende Kirke-, utdannings. og forskningsdepartementet utformet mandat for komiteene. Det forskningsetiske komitesystemet i Norge er lovfestet i lov om behandling av etikk og redelighet i forskning fra 2006. Loven slår fast prinsippet om at komiteer og utvalg skal være faglig uavhengige statlige organer. Forskriften til forskningsetikkloven gir regler om oppnevning og saksbehandling i komiteer og utvalg.
Fra 1990 til og med 2012 lå komiteene under Norges forskningsråd, men fra 2013 ble de opprettet som selvstendig forvaltningsorgan underlagt Kunnskapsdepartementet. Komiteenes første direktør er Espen Engh.

Mandat

Ifølge forskriften til forskningsetikkloven skal komiteene ha kompetanse innen juss og etikk i tillegg til fagkompetansen som er tilknyttet hver komité, samt lekrepresentanter. Komiteene møtes 4-6 ganger i året. Kunnskapsdepartementet har fastsatt mandat for arbeidet i hver av de tre nasjonale komiteene. En sentral del av mandatet handler om å veilede og gi råd til forskere. NEM er også klageorgan for vedtak fattet av en regional komite for medisinsk og helsefaglig forskning.

Sekretariat

Komiteene har et felles sekretariat sentralt i Oslo. Hver komité har en egen sekretariatsleder med forskningskompetanse. Sekretariatet utgir bladet Forskningsetikk og har redaktøransvar for nettstedet www.etikkom.no.
Forskningsetisk bibliotek er en nettbasert undervisningsressurs utviklet av De nasjonale forskningsetiske komiteene. Biblioteket inneholder artikler skrevet av fagfolk, diskusjonseksempler, litteraturreferanser og andre ressurser innen temaet forskningsetikk. Biblioteket har som formål å bidra til refleksjon og debatt omkring forskningsetiske spørsmål. Forskningsetisk bibliotek ble lansert mai 2009, og inneholder mer enn 60 nyskrevne artikler om forskningsetiske emner.
Smerinthinae

Utseende

Store (vingespenn 70 – 160 mm) svermere, som oftest mer eller mindre brunlige på farge. De er mindre strømlinjeformede enn andre svermere og er ikke like raske flygere. Antennene er spinkle og smalt fjærformede, hodet ganske lite, og munndelene er vanligvis kraftig reduserte. De voksne tar vanligvis ikke næring til seg, men de kan drikke noe vann. Larvene er vanligvis grønne, med et markert horn på bakkroppen. Hodekapselen har ofte to markerte knøler som står opp som små horn ved bakkanten.

Levevis

Larvene lever på forskjellige slags løvtrær og busker.
Mono-ordenen

Mono-ordenen (fransk: Ordre du Mono) er en togolesisk orden. Den er Togos fornemste utmerkelse og tildeles for fortjenester for fedrelandet. Mono-ordenen ble innstiftet 2. september 1961. Ordenen er oppkalt etter elven Mono.
Mono-ordenen kan tildeles borgere av Togo såvel som utlendinger.

Insignier

Ordenstegnet for Mono-ordenen består av en hvitemaljert femtagget stjerne som i midten har en medaljong i gull der Togos riksvåpen er preget inn. Medaljongen er omgitt av en bord i svart emalje som er påført innskriften «REPUBLIQUE TOGOLAISE». Baksiden BÆRER nasjonalmottoet «TRAVAIL, LIBERTÉ, PATRIE». Ordensstjernen bærer også den femtaggete stjernen. Ordenskjedet består av ledd med medaljonger som bærer riksvåpenet vekselvis med initialene «RT». Stjernen fra ordenstegnet er opphengt i kjedet.
Ordensbåndet er rødt med grønne og gule kanter. Dette er Togos flaggfarger.
Kalore

Utseende

Middelsstore, slanke, brune trebukker med forkortede dekkvinger. Antennene er tynne, omtrent så lange som kroppen. Pronotum er tønneformet, noe lengre enn bredt. Dekkvingene dekker rundt halvparten av bakkroppen, sprikende i den bakre delen. Beina er gulbrune, lårene noe fortykkede.

Utbredelse

Artene er utbredt i Brasil og Bolivia.
Karl Silberbauer

Liv og virke

Han tjenestegjorde først i den østerrikske hæren, og ble ansatt i politiet i 1935. I 1939 ble han tilknyttet Gestapo og flyttet til Nederland. I 1943 ble han overført til sikkerhetspolitiet i Haag. Silberbauer arresterte 4. august 1944 sammen med to nederlandske politimenn Anne Frank og hennes familie.
I april 1945 vendte Silberbauer tilbake til Wien, der han satt i fgengsel i 14 måneder. I 1954 ble han igjen opptatt i politiet i Wien, og arbeidet der frem til han gikk av med pensjon.

Arrestasjonen av Anne Frank

I 1958 ble Simon Wiesenthal oppfordret til å bevise at Anne Frank hadde eksistert ved å finne mannen som arresterte henne. Wiesenthal fant frem til Silberbauer i 1963, og Silberbauer lot seg intervjue av pressen. Hans uttalelser bekreftet det Otto Frank hadde fortalt.
Han hadde en svært levende erindring av arrestasjonen. Spesielt husket han Otto og Anne Frank. Da han spurte Otto Frank hvor lenge de hadde gjemt seg svarte Frank «to år og en måned». Silberbauer var skeptisk inntil Otto stilte Anne Frank inntil merkene på veggen som viste hennes høyde siden de hadde flyttet inn i annekset. Silberbauer sa at hun «så ut som på bildene i bøkene, men litt eldre, og vakrere». «'De har en skjønn datter' sa jeg til hr. Frank».
Silberbauer hadde ikke fått vite av sin overordnede hvem som hadde angitt familien Frank, bare at tipset om en jødisk familie kom fra en «pålitelig» nederlandsk kilde.
Hans tidligere overordnede var i 1963 forlengst død. Myndighetene fant ikke bevis for at Silberbauer selv hadde gjort noe galt, og Otto Frank la ingen skyld på ham, men understreket at han hadde bare handlet etter ordrer og opptrådt korrekt og uten grusomhet under arrestasjonen.
Tidsskriftet Liberal

Tidsskriftet Liberal er et kvartaltidsskrift med et liberalistisk ståsted, utgitt av Det Liberale Folkepartiet. 
Ansvarlig direktør er Vegard Martinsen, mens Lasse Lien, Tore Aabø, Per Arne Karlsen og Martin Johansen sitter i redaksjonen. Tidsskriftet hevder selv å tilhøre den vestlige, sekulære kulturarven, og med ideer som individualisme, rasjonalitet og frihet.
Blant bidragsyterne finner vi Onar Åm, Per-Anton Rønning og Knut Mønnesland
Heimevernets befalsskole

Heimevernets befalsskole (HVBS) utdanner utskrevet befal til Heimevernet. Skolen er lokalisert til Garnisonen i Porsanger og er underlagt Heimevernets Skole og Kompetansesenter. Utdanningen har fokus på infanteritjeneste.
Utdanningen er ett-årig og består av en seleksjonsberiode (FOS) og en elevperiode på tilsammen seks måneder, og en praksisperioden på seks måneder. I praksisperioden har eleven graden UB-korporal og tjenestegjør som befal ved et av HV-distriktene, eller ved en av hærens avdelinger.
Etter fullført utdanning beskikkes elevene til Utskrevne Sersjanter og overføres deretter til Heimevernet sin krigsorganisasjon, hvor man tjenestegjør som befal ved årlige treninger. Det er også mulighet til videre tjeneste i Forsvaret, eller videre utdanning ved en av krigsskolene.
Heimevernets Befalsskole ble startet på Kongsvinger festning, da under navnet Heimevernets utskrevne sersjantkurs (HVUSK). Navnet ble senere endret til Heimevernets utskrevne befalskurs (HVUB). Skolen ble etter endel år flyttet til Værnes garnison, og navnet endret til Heimevernets Befalsskole. Her var det to linjer; en ett-årig UB-utdanning og en to-årig BS-utdanning. BS-utdanningen ble senere avsluttet og skolen flyttet til Garnisonen i Porsanger.
Hardcourt

Hardcourt er et underlag, hvor man kan utøve ulike former for sport. Den mest brukte idretten på hardcourtunderlag er tennis.
I tennis er hardcourt et mye benyttet underlag utendørs og innendørs. Hardcourt er ansett for at være et underlag hvor hårdtslående spillere har en liten fordel. Hardcourtbaner kan variere i hastighet, men den er generelt hurtigere enn grus, men langsommere enn gress. Hvor mye ballens hastighet vil være, avhenger av hvor mye sand som tilføres malingen. Disse banene er ansett for å være den mest likeverdige type underlag for all spillestiler i tennis. U.S. Open blir spilt på en akryl-hardcourt DecoTurf, mens Australian Open spilles på en syntetisk hardcourt Plexicushion, hvor man tidligere har brukt Rebound Ace.
Maji-maji-opprøret

Bakgrunn

Etter kappløpet om Afrika blant europeiske stormakter på 1880-tallet hadde Tyskland forsterka grepet sitt om flere afrikanske kolonier. Disse koloniene var Tysk Øst-Afrika (i dag Tanzania, Rwanda, Burundi og deler av Mosambik), Tysk Sørvest-Afrika (i dag Namibia), Kamerun og Togoland (i dag Ghana og Togo). Tyskerne hadde et relativt svakt grep om Øst-Afrika, men hadde et nettverk av fort i innlandet og utøvde et visst nivå av kontroll over området.
Glommen

Glommen er et tettsted i Falkenberg kommune i Hallands län i Halland i Sverige. I 2010 hadde tettstedet 761 innbyggere.
Fransk Togoland

Fransk Togoland var et område i Vest-Afrika kontrollert av Frankrike fra 1916 til 1960, da det ble selvstendig som republikken Togo.
Fransk Togoland ble til i 1916 under første verdenskrig etter at Frankrike okkuperte den ene delen av det tyske protektoratet Togoland. Storbritannia okkuperte den andre delen. I 1919 ble Fransk Togoland et mandatområde under Folkeforbundet. Etter andre verdenskrig fikk det status som tilsynsområde under FN.
I 1956 ble det holdt folkeavstemning der velgerne ble spurt om de foretrakk om området skulle fortsette som tilsynsområde eller bli et selvstyrt område i Den franske union. 93,4 % av velgerne støttet det sistnevnte alternativet. Resultatet ble imidlertid ikke anerkjent av FN, siden velgerne ikke fikk anledning til å stemme over selvstendighet.
Området ble selvstendig som Togo 22. april 1960.
Sparrønningen

Sparrønningen er et område sørøst på Nøtterøy i Færder kommune. Det befinner seg nede ved Bjerkøysundet ovafor Bjerkøy, like sør for Arås.
Betel Nærbø

Betel Nærbø er en kristen frikirkelig menighet på Nærbø, i Hå kommune på Jæren, Rogaland.  Menigheten er tilsluttet den norske pinsebevegelsen. Betel Nærbø ble stiftet i 1972. 
Menigheten har 133 medlemmer, medregnet tilhørige, det vil si barn av døpte medlemmer.  For ungdom i konfirmasjonsalder tilbyr menigheten den frikirkelige konfirmantundervisningen Tentro.

Misjon

Betel Nærbø er engasjert i misjonsarbeid og støtter norsk pinsemisjons arbeid i Sør-Afrika.  Menigheten støtter arbeidet til  misjonærene Jon Anders Bregård, Øivind Crompton, Anne Grete og Karl Lauvås. 
I 2007 var menighetens misjonsregnskap på 44 000,- kr.
Tetsuya Totsuka

Japans herrelandslag

Tetsuya Totsuka spilte 18 landskamper for Japans herrelandslag.
MS «Fjord Cat»

Historie

1998
Juni: Sjøsatt som «Cat Link V», levert til Nordic Catamaran Ferries K/S, Århus i Danmark. Utchartret til Cat-Link/Scandlines, Danmark.
Juli: Ankom New York. Dro fra New York mot Europa for å erobre Atlanterhavets blå bånd (The Blue Ribbon), som raskeste fartøy over Atlanterhavet. Ankom Bishops Rock. Med en snitthastighet på 41,025 knop så lykkes fartøyet i å erobre Hales Trophy. Innsatt i Cat-Link/Scandlines trafikk mellom Aarhus – Kalundborg.
1999
Januar: Charteret overtatt av Mols Linien, Århus, Danmark.
Februar: Omdøpt til «Mads Mols».  
April: Satt inn mellom Århus-Sjællands Odde.
Desember: Fartøyet tatt ut av trafikk og lagt opp i Århus, Danmark.
2000
April: Satt inn igjen i ruten Århus-Sjællands Odde.  
2005
Juli: Siste dag i trafikk mellom Århus-Sjællands Odde, deretter opplagt i Århus
November: Kjøpt av Master Ferries
2006
April: Satt inn i ruten Kristiansand-Hanstholm 
2008
1. januar fusjonerte Masterferries og Fjord Line AS. Det sammenslåtte selskap Fjord Line AS skiftet båtens navn til «Fjord Cat».
13. mars ble «Fjord Cat» flagget ut til Danmark for å spare 5 millioner årlig på reduserte lønnsutgifter.
20. oktober 2008 vedtok Kristiansand Havnestyre at fergerederiene må ha helårlig drift for å kunne benytte havnen. Og da katamaran-fergen  kun går i sommerdrift har Fjord Line nedlagt ruten og lagt HSC «Fjord Cat» i opplag i Marvika ved Kristiansand og ruten Kristiansand-Hanstholm er nedlagt.
Kystverket gav i mai 2009 ikke Kristiansand havn medhold i kravet om helårsdrift og Fjord Line fikk således mulighet til å drive ruten igjen.
Men først i september meddelte Fjord Line at de vil gjenåpne ruten fra våren 2010. Ruten kalles Fjord Line Express og drives i sommerhalvåret (april–september).
Michal Kováč

Bakgrunn

Kováč var utdannet økonom fra Bratislavas økonomiske universitet og var bankøkonom i kommunisttiden. Han var ansatt ved Státní banka československá og i andre banker. Som sådan tilbragte han noen år i London og på Cuba i 1960-årene. Under «normaliseringen», det vil si årene etter Prahavåren i 1968, ble han gjenstand for en viss forfølgelse.

Etter kommunismens fall

Fra fløyelsrevolusjonen i 1989 og til 1991 var han finansminister i Slovakias delstatsregjering. Han var representant i Tsjekkoslovakias føderale parlament fra 1990, og i juni 1992 etterfulgte han Alexander Dubček som parlamentspresident. I dette vervet var han en av arkitektene bak Tsjekkoslovakias deling 1. januar 1993.
Han var presidentkandidat for Folkepartiet – Bevegelsen for et demokratisk Slovakia (HZDS) og ble valgt den 2. mars 1993 av Nasjonalrådet til landets første president. Han kom straks deretter i konflikt med HZDS' partileder Vladimír Mečiar, noe som bidro til dennes fall fra statsministerembedet 11, mars 1994 etter et mistillisforslag vant flertall. Den 16. mars utnevnte Kováč en ny regjering under Jozef Moravčík. Men ved nyvalgene 30. september/1. oktober 1994]] ble Mečiars HZDS atter det sterkeste partiet, og Mečiar ble igjen statsminister.
I 1995 ble Mečiar-Kováč-konflikten intensifisert da Bevegelsen for et demokratisk Slovakia kansellerte Kováčs (formelle) medlemskap i partiet. I august 1995 ble Kováčs sønn, som var blitt siktet for finansielle forbrytelser av tyske myndigheter (beskyldningene mot ham ble senere frafalt), tilsynelatende kidnappet og ført til Østerrike. Presidenten, opposisjonspartiene og en østerriksk domstol beskyldte den slovakiske etteretningstjeneste (SIS) og regjeringen for å ha organisert borføringen. DEn etterforskning som den nye leder for etteretningstjenesten Mitro og av det slovakiske politi etter at Meciars regime var brutt sammen mot slutten av 1999, bekreftet at SIS hadde medvirket ved denne kidnappingen, men det slovakiske rettsvesen nektet å ta opp til doms seken mot de mistenkte bakmennene, på grunn av det amnesti (også kalt «egen-amnestiet») som Vladimir Meciar hadde utferdiget 3. mars 1998.
Kováčs valgperiode utløp 2. mars 1998. Hans kandidatur til det første direktevalget av slovakisk president i 1999 mislyktes.
Etter dette var han lite synlig i slovakisk politikk; han fremtrådte bare ved noen rent symbolske begivenheter.
Hiroshi Otsuki

Karriere

Hiroshi Otsuki startet sin profesjonelle karriere i Kyoto Purple Sanga i 1999. Han har også spilt for Sagawa Printing Kyoto.